*1.pielikums*

*informatīvajam ziņojumam par*

*2021.-2027.gada plānošanas perioda*

*nozaru politiku pamatnostādnēm*

**Indikatīvais 2021.-2027.gada plānošanas perioda nozaru politiku pamatnostādņu saraksts**

*(ministrijas norādītas alfabēta secībā)*

|  |  |  |  |
| --- | --- | --- | --- |
| **Nr.p.k.** | **Pamatnostādņu nosaukums/saturiskais tvērums** | **Sasaiste ar NAP2027**  | **Atbildīgā (-ās) /** līdzatbildīgāinstitūcija |
|  | **Attīstības sadarbības politikas pamatnostādnes 2021.-2025./27. gadam****Mērķis:** veicināt ilgtspējīgu attīstību mazāk attīstītās valstīs, tajā skaitā ES Austrumu partnerības un Centrālāzijas valstīs. Tiek noteikts konkrēts sektoru skaits un iesaistes metodes Latvijas attīstības sadarbībai izvēlētajos prioritārajos reģionos. Ar šīs politikas palīdzību tiek veicināta efektīva un caurskatāma partnervalstu publiskā pārvalde, t.sk. cīņa pret korupciju un uzņēmējdarbības vides uzlabošana, demokrātiska līdzdalība, t.sk. dzimumu līdztiesība, uzņēmējdarbības attīstība, konfliktu novēršana un risināšana, pieeja kvalitatīvai izglītībai. Viens no politikas uzdevumiem ir arī veicināt sabiedrības izpratni par attīstības sadarbību, kā arī sekmēt Latvijas politiku saskaņotību ilgtspējīgai attīstībai. Latvijas kā ANO un ES dalībvalsts apņemšanās par oficiālajai attīstības palīdzībai novirzītā finansējuma apjomu – līdz 2030. gadam tiekties sasniegt 0.33% no NKI. | Prioritāte “Vienota, droša un atvērta sabiedrība” | **ĀM/**Visas ministrijas |
| 1.
 | **Nacionālās industriālās politikas pamatnostādnes 2021.-2027. gadam****Mērķis:** produktivitātes un eksporta pieaugums. Noteiks politikas virzienus tādās jomās kā eksporta politika, investīciju piesaistes politika, tūrisma politika un rūpniecības politika.  | Prioritāte “Uzņēmumu konkurētspēja un materiālā labklājība” | **EM/ IZM**VARAM, KM |
|  | **Mājokļu pieejamības pamatnostādnes 2021.-2027. gadam****Mērķis:** noteikt risinājumus ilgtermiņā pieejama mājokļa nodrošināšanā Latvijas iedzīvotājiem, paredzot, ka tiek sniegts atbalsts personu grupām mājokļu pieejamības nodrošināšanai; esošais dzīvojamais fonds līdz 2050. gadam atbilst mūsdienu energoefektivitātes, būvniecības un labiekārtotības standartiem; pastāv stabila jauna dzīvojamā fonda attīstība, lai nodrošinātu mājokļu pieejamību gan mājokļiem uz tirgus nosacījumiem, gan sociāli mazaizsargātām iedzīvotāju grupām. | Prioritāte “Kvalitatīva dzīves vide un teritoriju attīstība” | **EM/**LM, PKC (DLC) |
|  | **Valsts nodokļu politikas pamatnostādnes 2021.-2025. gadam****Mērķis:** mērķtiecīgs atbalsts (pasākumi) cilvēku dzīves kvalitātes celšanai, tautsaimniecības izaugsmei un starptautiskajai konkurētspējai. | Prioritāte “Uzņēmumu konkurētspēja un materiālā labklājība”Prioritāte “Vienota, Droša un Atvērta sabiedrība” | **FM/** LM, EM,VARAM, SM, VM, ZM, KM, PKC (DLC) |
|  | **Azartspēļu un izložu politikas pamatnostādnes 2021.-2027. gadam****Mērķis:** veicināt uz ilgtermiņa attīstību orientētu, caurskatāmu, godīgu, legālu azartspēļu un izložu organizēšanu Latvijā, vienlaikus nodrošinot sabiedrības interešu, sabiedrības veselības un personas/spēlētāja tiesību aizsardzību un labklājību. Pamatnostādnēs ietverti rīcības virzieni: sabiedrības aizsardzības (ieskaitot atkarības no azartspēlēm un izlozēm novēršanas un profilakses pasākumus), reklāmas ierobežojumu, nelegālo un nelicencēto azartspēļu un izložu mazināšanas, azartspēļu pieejamības ierobežošanas (ieskaitot to fizisko izvietojumu pašvaldībās), nozares uzraudzības, kā arī jaunāko nozares attīstības tendenču jautājumos. | Prioritāte **“**Stipras ģimenes, veseli un aktīvi cilvēki” | **FM/** VM, VARAM, IZM, LM, EM, IeM, KMPKC (DLC) |
|  | **Izglītības un prasmju attīstības pamatnostādnes 2021.–2027. gadam****Mērķis:** noteikt vienotu valsts politiku un stratēģiju izglītībā, aptverot visus izglītības veidus un pakāpes – vispārējo izglītību, profesionālo un pieaugušo izglītību un augstāko izglītību, fokusējoties uz kvalitātes, efektivitātes, pieejamības un sadarbības aspektiem. | Prioritāte “Zināšanas un prasmes personības un valsts izaugsmei” | **IZM/** EM, KM. VM, IeM, AiM, ZM, VARAM, LM, SM, TM |
|  | **Zinātnes, tehnoloģijas attīstības un inovācijas pamatnostādnes 2021.–2027. gadam****Mērķis**: nodrošināt pilnvērtīgu valsts pasūtījumu pētniecībā un attīstībā (fundamentālo un lietišķo pētījumu projektu programmas, aptverot visas zinātnes nozares, valsts pasūtījumu Valsts pētījumu programmu formā IZM un citās nozaru ministrijās valstī noteiktajās 18 politikas jomās, valstij prioritārajās nozarēs (piemēram, kiberdrošība) u.c.); uzlabot tehnoloģiju pārneses sistēmu, kura nodrošina sekmīgu augstskolu un zinātnisko institūciju radītā zinātniskā darba intelektuālā īpašuma transformāciju par inovācijām un augstākas pievienotas vērtības produktiem uzņēmējdarbības sektorā; nodrošināt ciešāku Viedās specializācijas stratēģijas (RIS3) sasaisti ar zinātnes un inovāciju programmu attīstību, nodrošinot ciešāku specializāciju RIS3 specializācijas jomās ietilpstošajās specializācijas nišās, kuras būs pamatā stratēģisko projektu attīstīšanai šajās jomās.  | Prioritāte “Zināšanas un prasmes personības un valsts izaugsmei”Prioritāte “Uzņēmumu konkurētspēja un materiālā labklājība” | **IZM/ EM**Visas ministrijas |
|  | **Sporta politikas pamatnostādnes 2021.–2027. gadam****Mērķis:** palielināt Latvijas iedzīvotāju īpatsvaru, kas nodarbojas ar fiziskām vai sportiskām aktivitātēm. Kā potenciāli iespējamos rīcības virzienus var minēt sporta nozares finansēšanas sistēmas pilnveidi, sporta infrastruktūras attīstības stratēģiskos virzienus, sabiedrības iesaisti fiziskajās vai sportiskajās aktivitātēs, jaunatnes sporta attīstību un ar to saistīto sporta speciālistu kvalifikāciju, fizisko aktivitāšu lomu un kvalitāti dažādās izglītības pakāpēs, sporta ekonomiskos aspektus u.c. | Prioritāte “Kultūra un sports aktīvai un pilnvērtīgai dzīvei”Prioritāte **“**Stipras ģimenes, veseli un aktīvi cilvēki” | **IZM/VM** VM, FM. LM, IeM, EM, TM, PKC (DLC) |
|  | **Valsts valodas politikas pamatnostādnes 2021.-2027. gadam****Mērķis:** nodrošināt latviešu valodas – Latvijas Republikas valsts valodas un Eiropas Savienības oficiālās valodas - ilgtspēju, tās lingvistisko kvalitāti un konkurētspēju Latvijas un pasaules valodu tirgū, kā arī ietekmi Latvijas kultūrvidē. Valsts valodas politikas mērķa sasniegšanai ir noteikti četri rīcības virzieni: 1) valsts valodas juridiskā statusa stiprināšana; 2) valsts valodas izglītības politika; 3) latviešu valodas zinātniskā izpēte un attīstīšana; 4) sabiedrības līdzdalības nodrošināšana valsts valodas politikas īstenošanā un latviešu valodas attīstībā. | Prioritāte “Vienota, Droša un Atvērta sabiedrība” | **IZM/**AiM, ĀM, IeM, KM, LM, TM |
|  | **Valsts kultūrpolitikas pamatnostādnes 2021.–2027. gadam****Mērķis:** attīstīt Latvijas kultūras kapitālu un stimulēt kultūras ieguldījumu nacionālās identitātes stiprināšanā, sabiedrības dzīves kvalitātes uzlabošanā un tautsaimniecības izaugsmē. Galvenie kultūrpolitikas attīstības virzieni: (1) Kultūras produktu un pakalpojumu pieejamības nodrošināšana dažādām sabiedrības grupām, atbilstoši kultūras pakalpojumu groza konceptam, kas aptver kultūras mantojuma pakalpojumu un profesionālās mākslas (pieejamību, t.sk. digitālajā vidē; (2) vienlīdzīgu līdzdalības iespēju nodrošināšana dažādām sabiedrības grupām, tai skaitā daudzpakāpju kultūrizglītības sistēmas stiprināšana, amatiermākslas un Dziesmu un deju svētku kustības atbalsts, sabiedrības iesaiste cieņpilnā kultūras mantojuma saglabāšanā un izmantošanā; (3) kultūras daudzveidības attīstīšana, tai skaitā kultūras nozares kapacitātes stiprināšana, atbalsts kultūras darbiniekiem mūsdienīga un mērķgrupām piemērota kultūras piedāvājuma veicināšanai, radošo industriju attīstības veicināšana; (4) kultūrizglītība – kultūrizglītības sistēmas stiprināšana (profesionālās ievirzes, profesionālās, augstākās izglītības sistēmas), nozaru speciālistu profesionālā izglītība un pilnveide, pedagogu sagatavošana. | Prioritāte “Kultūra un sports aktīvai un pilnvērtīgai dzīvei” | **KM/** IZM, VARAM, EM, ĀM, FM, LM,PKC (DLC) |
|  | **Saliedētas sabiedrības politikas pamatnostādnes 2021.-2027. gadam** **Mērķis:** veicināt saliedētas un pilsoniskas sabiedrības veidošanos uz vienojošu demokrātijas vērtību, Latvijas valodas un kultūrtelpas pamata, ņemot vērā jaunos lokālos un globālos izaicinājumus. 3 galvenie darbības virzieni: pilsoniska kultūra un iekļaujošs pilsoniskums; nacionālā identitāte un piederība; integrācija. | Prioritāte “Vienota, Droša un Atvērta sabiedrība” | **KM/**LM, VARAM, IeM, IZM, TM, ĀM, FM, AiM, VK |
|  | **Sociālās aizsardzības un darba tirgus politikas pamatnostādnes 2021.-2027. gadam****Mērķis:** sekmēt iedzīvotāju sociālo iekļaušanu, mazinot ienākumu nevienlīdzību un nabadzību, attīstot pieejamu un individuālajām vajadzībām atbilstošu sociālo pakalpojumu un juridiskā atbalsta sistēmu, kā arī veicinot augstu un iekļaujošu nodarbinātību un kvalitatīvu darba vidi. Pamatnostādņu fokuss plānots uz stratēģisko mērķu sasniegšanu sociālajā aizsardzībā, iekļaujošas nodarbinātības un cienīga darba veicināšanā. Galvenie rīcības virzieni: (1) Ilgtspējīga, stabila un adekvāta sociālā aizsardzība, kas nodrošina pietiekamu ekonomisko neatkarību; (2) Moderna un pieejama sociālo pakalpojumu sistēma, kas cita starpā uzlabo iedzīvotāju iespējas dzīvot neatkarīgi un dzīvot sabiedrībā, iekļauties izglītībā un darba tirgū; (3) Iekļaujošs darba tirgus ikvienam un kvalitatīvas darba vietas, atbalstot ilgtermiņa līdzdalību darba tirgū; (4) Attīstīta valsts nodrošinātā juridiskā atbalsta sistēma, paplašinot mazāk aizsargāto personu piekļuvi tiesu sistēmai. | Prioritāte **“**Stipras ģimenes, veseli un aktīvi cilvēki”Prioritāte “Vienota, Droša un Atvērta sabiedrība” | **LM/ TM**Visas ministrijas,PKC (DLC) |
|  | **Bērnu, jaunatnes un ģimenes attīstības pamatnostādnes 2021.-2027. gadam** **Mērķis:** Ģimenēm ar bērniem draudzīga sabiedrība, kas veicina **bērnu un jaunatnes labklājību, veselīgu attīstību un vienlīdzīgas iespējas**, kā arī nodrošina, lai valsts politika būtu izsvērta, pēctecīga un visaptveroša bērnu un ģimenes labklājības, jaunatnes, izglītības, veselības un tiesību aizsardzības jomā. Pamatnostādnēs tiks savstarpēji papildinoši un detalizēti izstrādāti risinājumi, kas nodrošina noteiktā mērķa sasniegšanu vairākos rīcības virzienos: ģimenes kā vērtības stiprināšana sabiedrībā, bērna audzināšana un aprūpe, ģimeņu ar bērniem materiālās labklājības vecināšana, jauniešu patstāvīgas dzīves sākums, bērnu tiesību aizsardzības un atbalsta sistēmas pilnveide. | Prioritāte **“**Stipras ģimenes, veseli un aktīvi cilvēki”Prioritāte “Zināšanas un prasmes personības un valsts izaugsmei”Prioritāte “Vienota, Droša un Atvērta sabiedrība” | **LM /PKC (DLC)/ IeM/ IZM / KM/VM/ TM**EM/ VARAM |
|  | **Transporta attīstības pamatnostādnes 2021-2027. gadam****Mērķis:** Integrēta transporta sistēma, kas nodrošina drošu, efektīvu, viedu un ilgtspējīgu mobilitāti, veicina valsts ekonomisko izaugsmi, reģionālo attīstību un dod ieguldījumu pārejā uz ekonomiku ar zemu oglekļa emisijas līmeni. Pamatnostādnēs paredzēts noteikt uzdevumus, lai uzlabotu drošu, ērtu, pieejamu, uzticamu mobilitāti cilvēkiem un kravām, kā arī attīstītu energoefektīvus, komodālus pārvadājumus un efektīvus, gudrus, ilgtspējīgus risinājumus transporta un loģistikas pakalpojumu attīstībai, ietverot attiecīgas infrastruktūras attīstību. Infrastruktūras attīstības plānošana jāveic saskaņā ar Eiropas savienības militārās mobilitātes prasībām. | Prioritāte “Kvalitatīva dzīves vide un teritoriju attīstība” | **SM/** AiM, ĀM, EM, FM, IeM, IZM, KM, LM, TM, VM, VARAM |
|  | **Resocializācijas politikas pamatnostādnes 2022.-2027. gadam****Mērķis:** mazināt noziedzīgas uzvedības riskus ieslodzītajiem un probācijas klientiem, lai veicinātu drošāku sabiedrību, un radītu priekšnoteikumus personas veiksmīgai iekļaušanās sabiedrībā, t. sk. darba tirgū, pēc soda izciešanas. Indikatīvie rīcības virzieni: (1) samazināt notiesātā (ieslodzīto un probācijas klientu) noziedzīgās uzvedības riskus, t.sk. antisociālas personības iezīmes un kriminālās attieksmes (resocializācijas darba kvalitātes nodrošināšana); (2) ieslodzīto un probācijas klientu atgriešanās sabiedrībā un darba tirgū iespēju veicināšana; (3) ieslodzīto un probācijas klientu veselības aprūpes nodrošināšana un veselīga dzīvesveida veicināšana; (4) resocializācijas vajadzībām atbilstošas infrastruktūras nodrošināšana; (5) korekcijas dienestu personāla jautājumu risināšana. | Prioritāte “Vienota, Droša un Atvērta sabiedrība” | **TM/** IeM,LM, VM, IZM |
|  | **Digitālās transformācijas pamatnostādnes 2021.-2027. gadam****Mērķis:** attīstīt vienotus digitālus risinājumus un ieviest jaunus efektīvus, sabiedrībai pieejamus pakalpojumus un infrastruktūru atbilstoši pasaules informācijas sabiedrības mērķiem un ES digitālā vienotā tirgus attīstības tendencēm. Saturiskajā ietvarā tiks iekļauti potenciāli tādi attīstības virzieni kā digitālā pārvaldība, digitālie pakalpojumi, IKT arhitektūra, digitālā drošība, digitālās prasmes, tostarp racionālas un efektīvas (savienojama, kiberdroša, ar augstu veiktspēju) digitālās infrastruktūras izveide tieslietu jomā - valsts nozīmes reģistru un to sniegto pakalpojumu attīstība, ieviešot mākslīgā intelekta, mašīntulkošanas rīkus utt., datu drošības un datu pielietojuma risinājumi. | Prioritāte “Kvalitatīva dzīves vide un teritoriju attīstība”Prioritāte “Uzņēmumu konkurētspēja un materiālā labklājība”Prioritāte “Vienota, Droša un Atvērta sabiedrība” | **VARAM/** Visas ministrijas, VK |
|  | **Reģionālās politikas pamatnostādnes 2021.-2027. gadam.***(apstiprinātas ar Ministru kabineta 2019. gada 26. novembra rīkojumu Nr.587)***Mērķis:** visu reģionu potenciāla attīstība un sociālekonomisko atšķirību mazināšana, stiprinot to iekšējo un ārējo konkurētspēju, kā arī nodrošinot teritoriju specifikai atbilstošus risinājumus apdzīvojuma un kvalitatīvas dzīves vides attīstībai. Galvenie rīcības virzieni: (1) Vietas sagatavošana uzņēmējam un to produktivitāte; (2) Cilvēkkapitāla piesaiste reģionos; (3) Pakalpojumu nodrošināšana reģionos atbilstoši demogrāfijas izaicinājumiem; (4) Sasniedzamība un dzīves vide reģionos; (5) Plānošanas reģionu un pašvaldību administrācijas darba efektivitāte. | Prioritāte “Kvalitatīva dzīves vide un teritoriju attīstība”Prioritāte “Uzņēmumu konkurētspēja un materiālā labklājība” | **VARAM/** EM, FM, IZM, KM, LM, SM, VM, ZM, VK |
| 1.
 | **Vides politikas pamatnostādnes 2021.-2027. gadam****Mērķis:** samazināt riskus (klimata pārmaiņu, piesārņojuma, katastrofu) cilvēku dzīves videi, veselībai un labklājībai; samazināt piesārņojumu vidē (ūdenī, gaisā, augsnē, dabā), nodrošinot labu vides stāvokli un dabas kapitāla saglabāšanu; Nodrošināt ilgtspējīgu resursu patēriņu; Nodrošināt ar citiem sektoriem saskaņotu vides rīcībpolitiku un vides pamatprincipu iekļaušanu sektoru politikās. | Prioritāte “Kvalitatīva dzīves vide un teritoriju attīstība” | **VARAM/** ZM, EM, SM, VM, IZM, FM, IeM, ĀM, KM  |
|  | **Sabiedrības veselības pamatnostādnes 2021.-2027. gadam****Mērķis: S**amazināt potenciāli zaudēto mūža gadu skaitu; samazināt profilaktiski novēršamo un medicīniski novēršamo mirstību; mazināt nevienlīdzību veselības aprūpē un uzlabot valsts apmaksāto veselības aprūpes pakalpojumu pieejamību samazinot pacientu tiešos maksājumus par veselības aprūpes pakalpojumiem; nodrošināt optimālu ārstniecības personu skaitu. Indikatīvie rīcības virzieni: (1)Veselīga un aktīva dzīvesveida paradumu nostiprināšana sabiedrībā, tai skaitā iesaistot sociāli atstumtās sabiedrības grupas; (2) Uz personu vērstas un integrētas veselības aprūpes attīstīšana; (3) Veselības aprūpes pakalpojumu kvalitātes un efektivitātes uzlabošana; (4) Ārstniecības personu optimāla skaita nodrošināšana, zināšanu un prasmju pilnveide; (5) Veselības aprūpes pārvaldības uzlabošana; (6) Nevienlīdzības mazināšana veselības aprūpē, valsts apmaksāto veselības aprūpes pakalpojumu pieejamības uzlabošana. | Prioritāte **“**Stipras ģimenes, veseli un aktīvi cilvēki”Prioritāte “Kultūra un sports aktīvai un pilnvērtīgai dzīvei” | **VM/** EM, FM, IeM, IZM, LM, SM, VARAM, ZM, PKC (DLC) |
|  | **Meža un saistīto nozaru pamatnostādnes 2021-2027. gadam****Mērķis:** ilgtspējīga meža apsaimniekošana, īpašu uzmanību pievēršot meža ražības paaugstināšanai; pievienotās vērtības palielināšana; zināšanu un prasmju attīstība. | Prioritāte “Uzņēmumu konkurētspēja un materiālā labklājība”Prioritāte “Kvalitatīva dzīves vide un teritoriju attīstība” | **ZM/**VARAM, EM, IZM |
| 1.
 | **Valsts pārvaldes attīstības pamatnostādnes 2021.-2027. gadam****Mērķis:** Gudras, efektīvas un atvērtas pārvaldības īstenošana visos publiskās pārvaldes procesos,  izmantojot jaunas metodes un digitālās iespējas un  par galveno izvirzot cilvēka vajadzības un valsts proaktīvu rīcību. Valsts pārvalde īsteno pierādījumos balstītus risinājumus un starpnozaru koordinētu sadarbību. Valsts pārvalde sniedz saprotamu un pieejamu informāciju, nodrošinot iespējas cilvēkiem līdzdarboties politikas veidošanā un panākot līdzsvarotu sabiedrisko grupu pārstāvību. Valsts pārvalde veido vērtīborientētu vidi un organizācija kultūru. Galvenie rīcības virzieni: (1) Vienotas un efektīvas valsts pārvaldes institucionālās sistēmas ieviešana; (2) Zināšanās balstīta valsts pārvaldes cilvēkresursu attīstība un vadība; (3) Inovācijas, digitālās transformācijas un pārmaiņu vadības īstenošana; (3) Jēgpilna un iesaistoša sabiedrības līdzdalība; (3) Uz vērtībām balstīta un integritāti nodrošinoša organizācijas kultūra. | Prioritāte “Vienota, Droša un Atvērta sabiedrība”Prioritāte “Kvalitatīva dzīves vide un teritoriju attīstība”Prioritāte “Uzņēmumu konkurētspēja un materiālā labklājība” | **VK/**VARAM |

Ministru prezidents A. K. Kariņš